pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยัน ยังไม่ตัดสินใจประกาศเคอร์ฟิว 24 ชม. ขอรอฟังประกาศ อย่าเชื่อข่าวปลอม
วันจันทร์ที่ 6 เมษายน 2563
นายกรัฐมนตรียืนยัน ยังไม่ตัดสินใจประกาศเคอร์ฟิว 24 ชม. ขอรอฟังประกาศ อย่าเชื่อข่าวปลอม
นายกรัฐมนตรียืนยัน ยังไม่ตัดสินใจประกาศเคอร์ฟิว 24 ชม. ขอรอฟังประกาศ อย่าเชื่อข่าวปลอม
วันที่ 6 เม.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ระบุว่าตามที่ได้มีการส่งข้อความระบุว่า ให้เตรียมพร้อม รัฐบาลจะประกาศเคอร์ฟิว 24 ชั่วโมง ตั้งแต่วันที่ 10 เมษายน 2563 นั้น พล.อ.ประยุทธ์ จันทร์โอชา นายกรัฐมนตรี ยืนยันว่า ยังไม่มีการประกาศใด ๆ เป็นเพียงข่าวปลอม อย่างไรก็ดี รัฐบาลจําเป็นต้องเตรียมแผนล่วงหน้าหากสถานการณ์ยังไม่ดีขึ้น เพื่อรับมือกับ โควิด-19 อย่างดีที่สุด
โดยนายกรัฐมนตรี ยืนยันว่า “ยังไม่ได้ตัดสินใจอะไร แต่นายกรัฐมนตรี ต้องเตรียมการมีแผนล่วงหน้า ในเชิงรุก ทุกอย่างคือแผน เมื่อถึงกําหนดเวลาที่จะปฏิบัติ คือ คําสั่ง เป็นข้อกําหนด ที่จะประกาศออกมาอย่างเป็นทางการ ขณะนี้ถือว่า เป็นข่าวปลอม”
ทั้งนี้ ขอให้ประชาชนรอฟังการประกาศจากทางการจากรัฐบาล และ จาก ศบค. รวมทั้งปฏิบัติตามข้อกําหนดที่ได้ประกาศแล้วอย่างเคร่งครัด
รัฐบาลไทย-ข่าวทำเนียบรัฐบาล-"ยุติธรรม" ส่งเสริมการป้องกันและแก้ไขปัญหาการตั้งครรภ์แก่เด็กและเยาวชน
วันศุกร์ที่ 11 พฤษภาคม 2561
"ยุติธรรม" ส่งเสริมการป้องกันและแก้ไขปัญหาการตั้งครรภ์แก่เด็กและเยาวชน
กระทรวงยุติธรรม ส่งเสริมการป้องกันและแก้ไขปัญหาการตั้งครรภ์แก่เด็กและเยาวชน
ในวันศุกร์ที่ ๑๑ พฤษภาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พล.ต.ท.วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี
เข้าร่วมการประชุมคณะทํางานขับเคลื่อนแผนยุทธศาสตร์การป้องกันและแก้ไขปัญหาการตั้งครรภ์
แก่เด็กและเยาวชนในความรับผิดชอบของกระทรวงยุติธรรม พ.ศ. ๒๕๖๒ – ๒๕๖๒
โดยมี นางกรรณิการ์ แสงทอง รองปลัดกระทรวงยุติธรรม เป็นประธาน
เพื่อหารือการจัดทําแผนยุทธศาสตร์การป้องกันและแก้ไขปัญหาการตั้งครรภ์แก่เด็กและเยาวชน
ในความรับผิดชอบของกระทรวงยุติธรรม พ.ศ.๒๕๖๑ – ๒๕๖๒
ด้านการป้องกันและส่งเสริมสิทธิในการรับรู้ข้อมูลและความรู้เพื่อการป้องกันการถูกละเมิด
ด้านการดูแลช่วยเหลือและคุ้มครอง และด้านการติดตามผลหลังการช่วยเหลือ
เพื่อป้องกันปัญหาการถูกละเมิด และป้องกันไม่ให้มีการตั้งครรภ์ก่อนวัยอันควร
รวมทั้งส่งเสริมให้เด็กและเยาวชนได้รับการดูแล ช่วยเหลือ คุ้มครองและเยียวยาจากกระทรวงยุติธรรมอย่างเป็นระบบ
โดยมี ผู้แทนหน่วยงานในสังกัดกระทรวงยุติธรรม และผู้แทนหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-กรมการจัดหางาน ห่วงใยแรงงานที่นครสวรรค์  ส่งจัดหางานลงพื้นที่ แนะทางช่วยพร้อมเสนอตำแหน่งงานว่าง
วันจันทร์ที่ 3 สิงหาคม 2563
กรมการจัดหางาน ห่วงใยแรงงานที่นครสวรรค์  ส่งจัดหางานลงพื้นที่ แนะทางช่วยพร้อมเสนอตําแหน่งงานว่าง
นายสุชาติ พรชัยวิเศษกุล อธิบดีกรมการจัดหางาน ห่วงใยพี่น้องแรงงานจังหวัดนครสวรรค์ ที่ถูกเลิกจ้างกะทันหัน จากผลกระทบสถานการณ์การแพร่ระบาดของโรคโควิด-19 มอบหมายจัดหางานจังหวัดนครสวรรค์ รุดลงพื้นที่บรรเทาความเดือดร้อนทันที
นายสุชาติฯ เผย จากการลงพื้นที่ช่วยเหลือผู้ใช้แรงงาน ของจัดหางานจังหวัดนครสวรรค์ พบว่ามีแรงงานถูกเลิกจ้างจํานวน 753 คน เบื้องต้นได้แนะนําวิธีขอรับประโยชน์ทดแทนกรณีว่างงานและอํานวยความสะดวกกลุ่มแรงงานที่เดือดร้อน และได้นัดหมายแรงงานที่ถูกเลิกจ้าง มายื่นเอกสารในวันจันทร์ที่ 3 สิงหาคม 2563 นี้ ณ ศาลาประชาคมจังหวัดนครสวรรค์ ซึ่งขณะนี้ได้เตรียมตําแหน่งงานว่างในจังหวัดนครสวรรค์และจังหวัดใกล้เคียงไว้ รวม 941 อัตรา สําหรับผู้ที่ต้องการหางานใหม่พร้อมได้เสนอทางเลือกในการรวมกลุ่มรับงานไปทําที่บ้าน โดยทางสํานักงานจัดหางานจังหวัดนครสวรรค์ มีงานร้อยพวงมาลัยดอกมะลิจากกระดาษทิชชู่ และงานตัดเย็บเสื้อผ้าโหลไว้รองรับ นอกจากนี้ยังมีกองทุนเพื่อผู้รับงานไปทําที่บ้าน ให้สามารถกู้เงินจากกองทุน เพื่อนําไปซื้อวัตถุดิบ อุปกรณ์การผลิต โดยมีเงื่อนไขจะต้องเป็นผู้จดทะเบียนกับกรมการจัดหางาน มีสถานที่อยู่และสถานที่รับงานเป็นหลักแหล่ง
ทั้งนี้ พี่น้องแรงงานที่ประสบปัญหา หรือ ประชาชนที่สนใจสามารถขอรับคําปรึกษา หรือขอคําแนะนําได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ธ.ก.ส. ร่วม ทิพย จัดทำประกันภัย โควิด-19 วงเงินคุ้มครองสูงสุด 1 ล้านบาท
วันศุกร์ที่ 28 กุมภาพันธ์ 2563
ธ.ก.ส. ร่วม ทิพย จัดทําประกันภัย โควิด-19 วงเงินคุ้มครองสูงสุด 1 ล้านบาท
ธ.ก.ส. ร่วมกับ บ.ทิพยฯ เชิญชวนประชาชน ทําประกันภัยลดความเสี่ยงจากการแพร่ระบาดเชื้อไวรัสโควิด-19 วงเงินคุ้มครองสูงสุด 1 ล้านบาท เบี้ยประกันภัยเริ่มต้นที่ 150 บาท ต่อคนต่อปี  วันนี้ที่ ธ.ก.ส. ทุกสาขาทั่วประเทศ
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ในฐานะโฆษกธนาคาร เปิดเผยว่า ธ.ก.ส. ร่วมกับ บริษัท ทิพยประกันภัย จํากัด (มหาชน) จัดทําโครงการประกันภัยส่วนบุคคลคุ้มครองการติดเชื้อไวรัสโคโรนา (Coronavirus ( 2019-nCoV)) เนื่องจากเป็นโรคติดต่ออันตรายที่กําลังแพร่ระบาดหลายประเทศทั่วโลกรวมถึงประเทศไทย โดยผู้เอาประกันภัยต้องมีอายุระหว่าง 1 ปี - 99 ปี มีสุขภาพร่างกายแข็งแรง ไม่พิการ ไม่เป็นโรคเรื้อรัง ได้แก่ โรคลมชัก โรคหัวใจ ความดันโลหิตสูง โรคเบาหวาน โรคกระดูกและกล้ามเนื้อ โรคมะเร็ง โรคเอดส์ หรือมีเชื้อไวรัส HIV โรคหลอดเลือดสมอง และผ่านการพิจารณาประกันภัย สําหรับผู้ที่เดินทางกลับจากประเทศเสี่ยง ต้องกลับมาแล้วไม่ต่ํากว่า 14 วัน จึงจะสามารถทําประกันภัยได้
ในส่วนของการประกันภัย มีให้เลือกทั้งหมด 4 แผน คือ แผนที่ 1 เบี้ยประกันภัย 150 บาท ต่อคน ต่อปี คุ้มครองการเจ็บป่วยด้วยภาวะโคม่าหรือโรคร้ายแรงที่มีสาเหตุมาจากการติดเชื้อไวรัสโคโรนา(COVID- 19) วงเงิน คุ้มครอง 100,000 บาท และค่ารักษาพยาบาลจากการติดเชื้อไวรัสโคโรนา จํานวน 10,000 บาท แผนที่ 2 เบี้ยประกัน 250 บาท วงเงินคุ้มครอง 100,000 บาท ค่ารักษาพยาบาล จํานวน 50,000 บาท แผนที่ 3 เบี้ยประกัน 450 บาท วงเงินคุ้มครอง 500,000 บาท ค่ารักษาพยาบาล จํานวน 50,000 บาท และแผนที่ 4 เบี้ยประกัน 850 บาท วงเงินคุ้มครอง 1,000,000 บาท ค่ารักษาพยาบาล จํานวน 100,000 บาท จํากัดการซื้อ 1 คนต่อจํานวนเงินเอาประกันภัย ไม่เกิน 1,000,000 บาท และค่ารักษาพยาบาลรวมกันไม่เกิน 100,000 บาท
ทั้งนี้มีข้อยกเว้นการประกันภัย ที่ไม่คุ้มครองความสูญเสียหรือความเสียหายใดๆ สําหรับผู้ที่ติดเชื้อ หรือสงสัยว่าจะติดเชื้อ “โรคติดเชื้อไวรัสโคโรนา” รวมถึงภาวะแทรกซ้อนที่มีอยู่ก่อนการเอาประกันภัยและไม่ได้รักษาให้หายขาด รวมถึงการตรวจรักษาที่ไม่ใช่การแพทย์แผนปัจจุบัน รวมถึงแพทย์ทางเลือก ผู้ที่สนใจทําประกันภัย สามารถติดต่อสอบถามได้ที่ ธ.ก.ส. ทุกสาขา หรือ Call Center 02-555-0-555
รัฐบาลไทย-ข่าวทำเนียบรัฐบาล-บสย. ดีเดย์ พร้อมออกหนังสือค้ำประกันสินเชื่อ SMEs แบบอิเล็กทรอนิกส์ (E-LG) 15 ก.ย.นี้
วันพุธที่ 13 กันยายน 2560
บสย. ดีเดย์ พร้อมออกหนังสือค้ําประกันสินเชื่อ SMEs แบบอิเล็กทรอนิกส์ (E-LG) 15 ก.ย.นี้
ตั้งแต่วันที่ 15 กันยายนนี้ บสย.จะเริ่มใช้หนังสือค้ําประกันสินเชื่อ แบบอิเล็กทรอนิกส์ (E-LG)  เพื่ออํานวยความสะดวกแก่สถาบันการเงินที่ขอใช้บริการค้ําประกันสินเชื่อจาก บสย. ลดขั้นตอนด้านงานเอกสาร สะดวก รวดเร็ว และมีความปลอดภัยสูง
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ตั้งแต่วันที่ 15 กันยายนนี้ บสย.จะเริ่มใช้หนังสือค้ําประกันสินเชื่อ แบบอิเล็กทรอนิกส์ (E-LG) เพื่ออํานวยความสะดวกแก่สถาบันการเงินที่ขอใช้บริการค้ําประกันสินเชื่อจาก บสย. ลดขั้นตอนด้านงานเอกสาร สะดวก รวดเร็ว และมีความปลอดภัยสูง
ระบบค้ําประกันสินเชื่อแบบอิเล็กทรอนิกส์ (E-LG) ของบสย.ได้รับการรับรองมาตรฐาน ISO/IEC27001:2013 เมื่อวันที่ 1 กันยายน ที่ผ่านมา ซึ่งมีขอบเขตครอบคลุม ระบบบริหารจัดการความมั่นคงปลอดภัยสารสนเทศ (ISMS) ของงานบริหารระบบโครงสร้างพื้นฐาน และการบริหารจัดการศูนย์คอมพิวเตอร์หลัก ณ สํานักงานใหญ่ของ บสย.เพื่อสนับสนุนระบบงานสารสนเทศขององค์กร และระบบงานสารสนเทศออนไลน์ (Application Online) รวมถึงการออกหนังสือค้ําประกันสินเชื่อ โดยวิธีอิเล็กทรอนิกส์ (E-LG) จากผู้ตรวจประเมิน บริษัท บีเอสไอ กรุ๊ป (ประเทศไทย) จํากัด ซึ่งการผ่านการรับรองนี้ เป็นการแสดงให้เห็นถึงการปฎิบัติตามมาตรฐานการรักษาความมั่นคงปลอดภัยของระบบสารสนเทศตามวิธีการแบบปลอดภัยในระดับเคร่งครัด ตามประกาศคณะกรรมการธุรกรรมทางอิเล็กทรอนิกส์ เรื่องมาตรฐานการรักษาความมั่นคงปลอดภัยของระบบสารสนเทศตามวิธีการแบบปลอดภัย พ.ศ. 2555
ทั้งนี้ จะเริ่มให้บริการ E-LG กับสถาบันการเงิน ตั้งแต่วันที่ 15 กันยายนนี้ เป็นต้นไป โดย บสย. จะออกหนังสือค้ําประกันสินเชื่อ (E-LG) พร้อมลายเซ็นอิเล็กทรอนิกส์ (Digital Signature) เพื่อความคล่องตัว สะดวกรวดเร็ว ลดขั้นตอนด้านงานเอกสาร ซึ่งสถาบันการเงินจะได้รับหนังสือค้ําประกันสินเชื่อจาก บสย.เร็วขึ้นจากระบบเดิม ส่งผลให้ผู้ประกอบการ SMEs ได้รับสินเชื่อเพื่อไปประกอบธุรกิจได้รวดเร็ว และในภาพรวม บสย.ก็จะสามารถผลักดันการค้ําประกันสินเชื่อให้แก่ SMEs เป็นไปตามเป้าหมาย
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th   www.tcg.or.th
ศรัญยู ตันติเสรี 091-771-2885 saranyu@tcg.or.th   www.facebook.com/tcg.or.th
วิชุดา ก้องกีรติ 089-605-9870 wichuda@tcg.or.th
รัฐบาลไทย-ข่าวทำเนียบรัฐบาล-กรุงไทยปิดปรับปรุงระบบลงทะเบียน www.เราไม่ทิ้งกัน .com [กระทรวงการคลัง]
วันอังคารที่ 31 มีนาคม 2563
กรุงไทยปิดปรับปรุงระบบลงทะเบียน www.เราไม่ทิ้งกัน .com [กระทรวงการคลัง]
กรุงไทยปิดปรับปรุงระบบลงทะเบียน www.เราไม่ทิ้งกัน .com
กรุงไทย
ปิดปรับปรุงระบบลงทะเบียน www.เราไม่ทิ้งกัน .com
#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-หวั่นภัยแล้งกระทบวงกว้าง กำชับทุกเหล่าทัพ สำรวจและช่วยเหลือเข้าถึงทุกพื้นที่เสี่ยง
วันพุธที่ 6 มีนาคม 2562
หวั่นภัยแล้งกระทบวงกว้าง กําชับทุกเหล่าทัพ สํารวจและช่วยเหลือเข้าถึงทุกพื้นที่เสี่ยง
พล.อ.ประวิตร วงษ์สุวรรณ รอง นรม. และ รมว.กห. ได้สั่งการทุกเหล่าทัพ ติดตามสถานการณ์ภัยแล้งในทุกพื้นที่
พล.อ.ประวิตร วงษ์สุวรรณ รอง นรม. และ รมว.กห. ได้สั่งการทุกเหล่าทัพ ติดตามสถานการณ์ภัยแล้งในทุกพื้นที่ ซึ่งคาดว่าปีนี้จะได้รับผลกระทบในวงกว้าง โดยให้เฝ้าระวังและเตรียมรับมือกับปัญหาไฟป่า และประสานการทํางานอย่างใกล้ชิดกับ สํานักงานป้องกันและบรรเทาสาธารณภัยในทุกจังหวัด เพื่อประเมินสถานการณ์น้ําในพื้นที่เสี่ยง และสนับสนุนกําลังพล เครื่องมือ เครื่องจักรและยานพาหนะ เข้าร่วมบริหารจัดการแก้ปัญหานํา้อุปโภคและบริโภคของประชาชนในพื้นที่ โดยเฉพาะพื้นที่แล้งซ้ําซากหรือเสี่ยงต่อปัญหาการขาดแคลนนํา้
ในขณะเดียวกัน ให้กองทัพอากาศ ประสานกับกระทรวงเกษตรและสหกรณ์ สนับสนุนอากาศยานร่วมกับศูนย์ปฏิบัติการฝนหลวง 5 ภูมิภาค 12 หน่วยปฏิบัติการที่รัฐบาลตั้งขึ้น ออกปฏิบัติการฝนหลวงช่วยเหลือประชาชนให้ครอบคลุม 25 ลุ่มนํา้หลัก เพื่อบรรเทาความเดือดร้อนของประชาชนและลดความเสียหายที่จะเกิดขึ้นในพื้นที
รัฐบาลไทย-ข่าวทำเนียบรัฐบาล-สรุปการจัดสรรหน้ากากอนามัย
วันพุธที่ 18 มีนาคม 2563
สรุปการจัดสรรหน้ากากอนามัย
ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-อนุทิน รับมอบอาวุธสู้โควิด-19 จากรัฐบาลจีน
วันอังคารที่ 24 มีนาคม 2563
อนุทิน รับมอบอาวุธสู้โควิด-19 จากรัฐบาลจีน
รองนายกรัฐมนตรีและรัฐมนตรีว่าการกระทรวงสาธารณสุข เป็นผู้แทนรัฐบาลไทยรับมอบเวชภัณฑ์ทางการแพทย์จากรัฐบาลจีน ได้แก่ หน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุดป้องกัน 2,000 ชุด และชุดทดสอบ 832 ชุด ย้ํา เว้นระยะห่างทางสังคม (Social Dista
รองนายกรัฐมนตรีและรัฐมนตรีว่าการกระทรวงสาธารณสุข เป็นผู้แทนรัฐบาลไทยรับมอบเวชภัณฑ์ทางการแพทย์จากรัฐบาลจีน ได้แก่ หน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุดป้องกัน 2,000 ชุด และชุดทดสอบ 832 ชุด ย้ํา เว้นระยะห่างทางสังคม (Social Distancing) เป็นวัคซีนที่ดีที่สุด
วันนี้ (24 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข อธิบดีทุกกรม และผู้อํานวยการองค์การเภสัชกรรม รับมอบเวชภัณฑ์ทางการแพทย์จากรัฐบาลจีน โดยนายหยางซิน (Mr. Yang Xin) อุปทูต สถานเอกอัครราชทูตสาธารณรัฐประชาชนจีนประจําประเทศไทย ประกอบด้วย หน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุดป้องกัน 2,000 ชุด และชุดทดสอบ 832 ชุด เพื่อสนับสนุนการปฏิบัติหน้าที่ของบุคลากรทางการแพทย์ของไทยในการรับมือกับการระบาดของโรคติดเชื้อโคโรนา 2019 (COVID-19)
นายอนุทินกล่าวว่า วันนี้ ท่านอุปทูตหยางซิน เป็นตัวแทนของเอกอัครราชทูตสาธารณรัฐประชาชนจีนประจําประเทศไทย ในนามรัฐบาลจีน ซึ่งได้กล่าวว่า ไทยและจีนเป็นเพื่อน เป็นญาติมิตร หุ้นส่วนทางยุทธศาสตร์ ได้ร่วมทุกข์ ร่วมสุข ช่วยเหลือกันในช่วงที่ยากลําบาก ขณะนี้สถานการณ์ที่ประเทศจีนดีขึ้นเรื่อย ๆ อาวุธที่ดีที่สุดคือการช่วยเหลือซึ่งกันและกัน เมื่อผู้ป่วยไทยเพิ่มขึ้นรัฐบาลจีน คนจีนยินดีช่วยเหลือเต็มที่ เป็นน้ําใจของรัฐบาลจีนที่มีต่อคนไทย นับเป็นความภาคภูมิใจที่ไทยมีมิตรประเทศที่ดี มีความห่วงใย นําหน้ากากอนามัยทางการแพทย์ หน้ากาก N95 ชุดป้องกันตนเอง ชุดตรวจทางห้องปฏิบัติการ มามอบให้เพื่อใช้ในการดูแลรักษาผู้ป่วยโรคโควิด-19 ซึ่งมาจากความเชื่อใจ และขอบคุณน้ําใจที่ไทยได้ดูแลรักษาผู้ป่วยที่เป็นนักท่องเที่ยวจีนในช่วงเริ่มต้นการระบาด รวมทั้งได้ประสานให้ไทยจัดซื้อโดยตรงกับบริษัทผู้ผลิต ยา เวชภัณฑ์ อุปกรณ์แพทย์ เพื่อนํามาสต็อกไว้ ทําให้มั่นใจว่าเรามีอาวุธพร้อมดูแลผู้ป่วย
“ในนามรัฐบาลไทย ขอขอบคุณในไมตรีจิตของรัฐบาลจีน ในวิกฤติมักมีโอกาสเสมอ ในช่วงเวลาที่เรากําลังเผชิญกับภัยคุกคามโลก สิ่งที่เกิดขึ้นคือ ความสัมพันธ์ที่ใกล้ชิดระหว่างไทยและจีนที่นับวันจะมีความแน่นแฟ้นยิ่งขึ้น เป็นเพื่อนแท้ยามยากและยามปกติ มั่นใจว่าความสัมพันธ์นี้คือพลังให้ 2 ประเทศผ่านวิกฤตไปด้วยดี” นายอนุทินกล่าว
นายอนุทินกล่าวต่อว่า เรื่องการเฝ้าระวัง คัดกรอง ป้องกันโรค กระทรวงสาธารณสุขฝ่ายเดียวไม่สามารถทําได้ ต้องอาศัยความร่วมมือจากประชาชนปฏิบัติตัวตามที่กระทรวงสาธารณสุขแนะนํา ที่ผ่านมาจํานวนผู้ป่วยที่เพิ่มขึ้นเรารู้ที่ไปที่มาว่าติดเชื้อจากใคร โยงถึงได้ แต่พบว่ายังมีบางส่วนไปมีกิจกรรมทางสังคม จึงทําให้จํานวนผู้ป่วยเพิ่มขึ้นอย่างที่เป็นอยู่ สิ่งที่ดีที่สุดคือต้องระมัดระวังตนเองเพื่อจะได้ไม่ป่วย ขอให้ทุกคนต้องเว้นระยะห่างทางสังคม (Social Distancing) อยู่ห่างกันระดับหนึ่ง ใส่หน้ากากอนามัย งดกิจกรรมทางสังคม งดการพบปะสังสรรค์ จะทําให้การระบาดลดลง ซึ่งองค์การอนามัยโลกแนะนําว่าเป็นวิธีที่ดีที่สุด ดีกว่าวัคซีน ดีกว่ายา
********************************** 24 มีนาคม 2563
********************************
รัฐบาลไทย-ข่าวทำเนียบรัฐบาล-วงเงินกู้เพื่อส่งเสริมอาชีพ สำหรับผู้รับงานไปทำที่บ้าน
วันจันทร์ที่ 6 เมษายน 2563
วงเงินกู้เพื่อส่งเสริมอาชีพ สําหรับผู้รับงานไปทําที่บ้าน
วันอาทิตย์ที่ 29 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งส่งเสริมอาชีพให้กับผู้ที่ว่างงาน ในรูปแบบของการรับงานไปทําที่บ้าน ซึ่งเป็นงานที่ไม่ใช้เทคโนโลยีซับซ้อน และเป็นการผลิตในครัวเรือน เช่น งานตัดเย็บเสื้อผ้า ผ้าห่ม พรมเช็ดเท้า เป็นต้น โดยเปิดโอกาสให้ผู้รับงานไปทําที่บ้านที่จดทะเบียนไว้กับกรมการจัดหางาน สามารถกู้ยืมเงินผ่านกองทุนเพื่อผู้รับงานไปทําที่บ้าน เพื่อนําไปซื้อวัตถุดิบและอุปกรณ์การผลิต เพื่อสร้างอาชีพและสร้างรายได้ วงเงินกู้สําหรับประเภทบุคคลไม่เกิน 50,000 บาท ชําระคืนภายใน 2 ปี ส่วนกลุ่มบุคคลวงเงินกู้ไม่เกิน 300,000 บาท ชําระคืนภายใน 5 ปี อัตราดอกเบี้ยร้อยละ 3 ต่อปี และมีเวลาพักชําระหนี้เงินต้นไม่เกิน 4 เดือน ผู้สนใจขอรับบริการได้ที่ กรมการจัดหางาน และสํานักงานจัดหางานจังหวัดทุกจังหวัด หรือโทรสายด่วนกระทรวงแรงงาน 1506 กด 2
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีประดับเข็มมงกุฎขัตติยะราชนารี
วันพฤหัสบดีที่ 22 มิถุนายน 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีประดับเข็มมงกุฎขัตติยะราชนารี
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีประดับเข็มมงกุฎขัตติยะราชนารี และถวายสัตย์ปฏิญาณของนักเรียนระดับชั้นมัธยมศึกษาปีที่ 4 โรงเรียนนวมินทราชินูทิศ หอวัง นนทบุรี ปีการศึกษา 2560 จํานวน 460 คน
วันนี้ (22 มิถุนายน 2560) เวลา 9.00 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีประดับเข็มมงกุฎขัตติยะราชนารี และถวายสัตย์ปฏิญาณของนักเรียนระดับชั้นมัธยมศึกษาปีที่ 4 โรงเรียนนวมินทราชินูทิศ หอวัง นนทบุรี ปีการศึกษา 2560 จํานวน 460 คน พร้อมบรรยายพิเศษ เรื่อง "ศาสตร์พระราชากับการพัฒนาอัตลักษณ์ลูกหอวังนนทบุรีจากนั้น ในช่วงบ่าย เวลา13.30 น.ได้บรรยายพิเศษ เรื่อง"ศาสตร์พระราชากับพัฒนาการทางการศึกษา"ณ โรงเรียนปากเกร็ดอ.ปากเกร็ด จ.นนทบุรี
รัฐบาลไทย-ข่าวทำเนียบรัฐบาล-สคร. ย้ำรัฐวิสาหกิจให้เร่งเบิกจ่ายงบลงทุนในไตรมาส 1/2563 ให้เป็นไปตามเป้าหมาย
วันพฤหัสบดีที่ 26 มีนาคม 2563
สคร. ย้ํารัฐวิสาหกิจให้เร่งเบิกจ่ายงบลงทุนในไตรมาส 1/2563 ให้เป็นไปตามเป้าหมาย
ผลการเบิกจ่ายงบลงทุนในปี 2563 ของรัฐวิสาหกิจ 45 แห่ง ที่ สคร. กํากับดูแลโดยตรง ณ สิ้นเดือนกุมภาพันธ์ 2563 มีผลการเบิกจ่ายงบลงทุนสะสมจํานวน 50,786 ล้านบาท หรือคิดเป็นร้อยละ 72 ของแผนการเบิกจ่ายสะสม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนในปี 2563 ของรัฐวิสาหกิจ 45 แห่ง ที่ สคร. กํากับดูแลโดยตรง ณ สิ้นเดือนกุมภาพันธ์ 2563 มีผลการเบิกจ่ายงบลงทุนสะสมจํานวน 50,786 ล้านบาท หรือคิดเป็นร้อยละ 72 ของแผนการเบิกจ่ายสะสม
นายชาญวิทย์ นาคบุรี ที่ปรึกษาด้านการประเมินผลรัฐวิสาหกิจ กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจ 45 แห่ง แบ่งเป็นการเบิกจ่ายของรัฐวิสาหกิจปีงบประมาณ 34 แห่ง จํานวน 37,726 ล้านบาท หรือคิดเป็นร้อยละ 64 ของแผนการเบิกจ่ายงบลงทุนสะสม 5 เดือน (ตั้งแต่เดือนตุลาคม 2562 - กุมภาพันธ์ 2563) และการเบิกจ่ายของรัฐวิสาหกิจปีปฏิทิน 11 แห่ง จํานวน 13,060 ล้านบาท หรือคิดเป็นร้อยละ 119 ของแผนการเบิกจ่ายงบลงทุนสะสม 2 เดือน (ตั้งแต่เดือนมกราคม - กุมภาพันธ์ 2563) ทั้งนี้ มีโครงการลงทุนขนาดใหญ่ที่สามารถเบิกจ่ายได้เกินกว่าเป้าหมาย เช่น โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย แผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง และงานก่อสร้างปรับปรุงขยายระบบท่อส่งน้ําของการประปาส่วนภูมิภาค สําหรับโครงการลงทุนขนาดใหญ่ที่เบิกจ่ายได้ต่ํากว่าเป้าหมาย เช่น โครงการรถไฟความเร็วสูงไทย – จีน ระยะที่ 1 โครงการระบบขนส่งมวลชนทางรางในพื้นที่กรุงเทพมหานคร และปริมณฑล ช่วงบางซื่อ – รังสิต (งานระบบไฟฟ้า) ของการรถไฟแห่งประเทศไทย โครงการพัฒนาท่าอากาศยานสุวรรณภูมิของบริษัท ท่าอากาศยานไทย จํากัด (มหาชน) และโครงการทางพิเศษสายพระราม 3 – ดาวคะนอง – วงแหวนรอบนอกตะวันตก
ผลการเบิกจ่ายสะสมของรัฐวิสาหกิจ 2563 ณ สิ้นเดือนกุมภาพันธ์ 2563
รัฐวิสาหกิจ   เบิกจ่ายจริงสะสม  ร้อยละเบิกจ่ายจริงสะสม/แผนเบิกจ่ายสะสม
ปีงบประมาณ (ต.ค. 62 – ก.ย. 63)
จํานวน 34 แห่ง   37,726    64%
ปีปฏิทิน (ม.ค. 63 – ธ.ค. 63)
จํานวน 11 แห่ง  13,060    119%
รวม 45 แห่ง  50,786    72%
นายประภาศ คงเอียด ผู้อํานวยการ สคร. กล่าวสรุปว่า การเบิกจ่ายงบลงทุนของรัฐวิสาหกิจ ณ สิ้นเดือนกุมภาพันธ์ 2563 ในภาพรวมรัฐวิสาหกิจส่วนใหญ่ยังคงสามารถเบิกจ่ายงบลงทุนได้ตามเป้าหมาย อย่างไรก็ตาม จากสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด 19 (Coronavirus Disease 2019 (COVID-19)) ได้ส่งผลกระทบต่อโครงการลงทุนบางโครงการที่ต้องใช้บุคลากรหรือนําเข้าอุปกรณ์จากต่างประเทศ กระทรวงการคลัง โดย สคร. จะยังคงเร่งติดตามการเบิกจ่ายงบลงทุนของรัฐวิสาหกิจในปี 2563 ให้เป็นไปตามเป้าหมายเพื่อช่วยกระตุ้นเศรษฐกิจอย่างต่อเนื่อง
รัฐบาลไทย-ข่าวทำเนียบรัฐบาล-รัฐบาลส่งเสริมสตาร์ทอัพ แก้ไขปัญหาและพัฒนาเมือง เพื่อคุณภาพชีวิตที่ดีขึ้นของประชาชน
วันศุกร์ที่ 15 พฤศจิกายน 2562
รัฐบาลส่งเสริมสตาร์ทอัพ แก้ไขปัญหาและพัฒนาเมือง เพื่อคุณภาพชีวิตที่ดีขึ้นของประชาชน
รัฐบาลส่งเสริมสตาร์ทอัพ แก้ไขปัญหาและพัฒนาเมือง เพื่อคุณภาพชีวิตที่ดีขึ้นของประชาชน
วันนี้ (15 พฤศจิกายน 2562) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับตัวแทนสตาร์ทอัพ ประกอบด้วยบริษัท Arincare และ ITAX ในรายการ Government Weekly สรุปประเด็นดังนี้
นายกรัฐมนตรีกล่าว รัฐบาลพร้อมส่งเสริมสตาร์ทอัพไทย เพื่อเร่งรัดการเติบโตของเศรษฐกิจอย่างก้าวกระโดด สิ่งสําคัญ คือ การอาศัยนวัตกรรม ความสามารถและความคิดสร้างสรรค์ เข้ามาช่วยแก้ปัญหาเริ่มจากจุดเล็ก ๆ ในชีวิตประจําวัน เช่น การอํานวยความสะดวกในการติดต่อสถานที่ราชการต่าง ๆ เชื่อว่าสตาร์ทอัพไทยที่มีการรวมตัวอย่างเข้มแข็งตลอด 3 ปีที่ผ่านมา จะเป็นนักรบทางเศรษฐกิจใหม่ของประเทศ โดยรัฐบาลพร้อมสนับสนุนเรื่องที่จําเป็นต่อการสร้างสตาร์ทอัพ เช่น กฎระเบียบ กฎหมาย การสร้างความรู้ อํานวยความสะดวก และขจัดอุปสรรคต่างๆ ซึ่งต้องได้รับความร่วมมือทั้งภาครัฐ ภาคท้องถิ่น SMEs ในการเรียนรู้ใช้ประโยชน์จากผลิตภัณฑ์หรือบริการของสตาร์ทอัพ เพื่อเพิ่มจํานวนลูกค้าทั้งกลุ่มธุรกิจและมหาวิทยาลัย
นายกรัฐมนตรียังร่วมพูดคุยถึงแนวทางการพัฒนาสตาร์ทอัพในอุตสาหกรรมเทคโนโลยีภาครัฐ ที่เรียกว่า GovTech โดยตั้งเป้าหมายให้หน่วยงานภาครัฐสามารถให้บริการประชาชนได้สะดวกยิ่งขึ้น เช่น ระบบคิวในโรงพยาบาลและหน่วยงานราชการ การสั่งจ่ายยาอิเล็กทรอนิกส์ แพทย์ทางไกล การยื่นขอภาษี ที่ผ่านมาได้จัดเวทีต่างๆ ให้มีการพบปะระหว่างหน่วยงานภาครัฐและสตาร์ทอัพเพื่อให้ความรู้เกี่ยวกับกระบวนการจัดซื้อจัดจ้าง ซึ่งมอบหมายให้มีกระทรวงการคลัง กรมบัญชีกลาง และหน่วยงานที่เกี่ยวข้อง ลองหาวิธีการจัดซื้อจัดจ้างธุรกิจนวัตกรรมใหม่ๆ เพื่อให้สตาร์ทอัพมีโอกาสมากขึ้น และสามารถเข้ามาแข่งขันได้นายกรัฐมนตรีได้ให้คํามั่นในรายการว่า รัฐบาลพิจารณาหาแนวทางปรับแก้กฎหมายให้ทันสมัยและสอดคล้องกับการทําธุรกิจในยุคปัจจุบัน ลดอุปสรรคและเสริมสร้างศักยภาพในการแข่งขัน
ในช่วงท้ายของการสนทนา นายกรัฐมนตรียังย้ําว่า การพัฒนาสตาร์ทอัพเป็นเป้าหมายด้านเศรษฐกิจของอาเซียน ที่ได้มีการหารือในระหว่างการประชุมสุดยอดอาเซียนที่ผ่านมาด้วย เพราะสตาร์ทอัพสามารถช่วยแก้ไขปัญหาและพัฒนาเมือง ที่สําคัญคือ ประชาชนสามารถเข้าถึงได้ง่าย ในแง่การดําเนินชีวิต ที่อยู่อาศัย สุขภาพและการท่องเที่ยว ช่วยลดค่าใช้จ่ายและมีคุณภาพชีวิตที่ดีขึ้นอย่างครบวงจร
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ร่วมแสดงความยินดีหนังสือพิมพ์มติชน
วันพุธที่ 9 มกราคม 2562
ร่วมแสดงความยินดีหนังสือพิมพ์มติชน
นายสุวินัย ต่อสิริสุข เลขานุการรัฐมนตรีว่าการกระทรวงอุตสาหกรรม ในนามกระทรวงอุตสาหกรรม ร่วมแสดงความยินดีในวาระ งานวันครบรอบ 41 ปี ก้าวสู่ปีที่ 42 ของหนังสือพิมพ์มติชน
วันนี้ (9 ม.ค. 62) นายสุวินัย ต่อสิริสุข เลขานุการรัฐมนตรีว่าการกระทรวงอุตสาหกรรม และนายสุรพล ชามาตย์ รองปลัดกระทรวงอุตสาหกรรม ในนามกระทรวงอุตสาหกรรม ร่วมแสดงความยินดีในวาระ งานวันครบรอบ 41 ปี ก้าวสู่ปีที่ 42 ของหนังสือพิมพ์มติชน โดยมีนายขรรค์ชัย บุนปาน ประธานกรรมการ บริษัทมติชน จํากัด (มหาชน) ให้การต้อนรับ ณ อาคารสํานักงาน บริษัท มติชน จํากัด (มหาชน)
รัฐบาลไทย-ข่าวทำเนียบรัฐบาล-กรมสรรพากรเตือนซื้อใบกำกับภาษีเป็นเท็จเมื่อนำมาใช้ลดหย่อนภาษีมีสิทธิติดคุก
วันพุธที่ 15 พฤศจิกายน 2560
กรมสรรพากรเตือนซื้อใบกํากับภาษีเป็นเท็จเมื่อนํามาใช้ลดหย่อนภาษีมีสิทธิติดคุก
ตามที่มีการเผยแพร่ ข้อความผ่านทางโซเชียลมีเดียว่า ต้องการซื้อใบกํากับภาษีจากผู้ที่ซื้อสินค้า แต่ไม่ได้นําไปใช้ลดหย่อนภาษีให้เอามาขายได้ โดยจะมีค่าตอบแทนให้จํานวนหนึ่ง นั้น
กรมสรรพากร ขอแจ้งให้ทราบว่า การประกาศซื้อ-ขายใบกํากับภาษีดังกล่าวข้างต้นเป็นเรื่องที่มีความผิดทางกฎหมาย โดยผู้นําใบกํากับภาษีดังกล่าวไปใช้จะได้รับโทษทางอาญาตามมาตรา 90/4(7) แห่งประมวลรัษฎากร มีโทษจําคุกตั้งแต่ 3 เดือนถึง 7 ปี และปรับตั้งแต่ 2,000 บาท ถึง 200,000 บาท และรับโทษทางแพ่ง ต้องรับผิดเบี้ยปรับสองเท่าของเงินภาษี ตามมาตรา 89(7) และเสียเงินเพิ่ม ตามมาตรา 89/1 อีกด้วย จึงขอเตือนให้ยุติการกระทําดังกล่าว และกรมสรรพากรจะดําเนินการติดตามตรวจสอบเพื่อหาผู้กระทําความผิดโดยเข้มงวดต่อไป
ทั้งนี้ หากผู้เสียภาษีมีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ หรือศูนย์สารนิเทศสรรพากร (RD Intelligence Center) โทร. 1161